Տրամաբանությունը շատ պարզ է, Ալիևի հայտարարությունն ուղղած էր ներքին լսարանին, որի հիմնական նպատակն Ադրբեջանի ժողովրդի ուշադրությունը ներքին խնդիրներից շեղելն է: Հարցն այն է, որ Ալիևն Ադրբեջանի հարստությունները և մասնավորապես նավթային ռեսուրսները ծառայեցնում է գերազանցապես սեփական շահերին: Նա նավթի վաճառքից ստացված միլիարդավոր դոլարների զենք է գնում ՌԴ-ից և այլ երկրներից, իսկ մյուս կողմից թալանում է սեփական ժողովրդին, մասնավորապես՝ հսկայական գումարներ է օգտագործում կոռուպցիոն նպատակներով, մասնավորապես՝ կաշառելով տարբեր երկրների և միջազգային կազմակերպությունների ներկայացուցիչներին, որպեսզի հանդուրժեն իր ռեժիմի գոյությունը և պատվերներ կատարեն հայկական կողմի դեմ, այնինչ եթե այդ ահռելի գումարները մնային Ադրբեջանում և ներդրվեին երկրի տնտեսության մեջ, ապա այդ դեպքում երկիրը զերծ կմնար ֆինանսական շուկայում գրանցված վայրիվերումներից: Քանի որ հասարակ ադրբեջանցիների մոտ հարց կարող է առաջանալ՝ եթե երկրի ֆինանսական կայունությունը վերջին շրջանում կասկածի տակ է, ապա ուր են գնում այդ միլիարդները, ուստի Ալիևը ժողովրդի ուշադրությունն իրական հարցադրումներից շեղելու համար նոր միֆ է հորինել՝ այն փաթեթավորված սեփական ռեժիմին ծառայեցնելու նպատակով: